ai4bharat/Pralekha huggingface dataset:
স্বরাষ্ট্র মন্ত্রক
বিপর্যয় মোকাবিলায় সহযোগিতার জন্য ভারত ও তুর্কমেনিস্তানের মধ্যে সমঝোতাপত্র কেন্দ্রীয় মন্ত্রিসভার অনুমোদন পেয়েছে
নয়াদিল্লী, ৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ বিপর্যয় মোকাবিলায় সহযোগিতার জন্য ভারত ও তুর্কমেনিস্তানের মধ্যে সমঝোতাপত্র অনুমোদন পেয়েছে।
এই সমঝোতাপত্র র ফলে বিপর্যয় ব্যবস্থাপনার ক্ষেত্রে ভারত ও তুর্কমেনিস্তান ౼ উভয় দেশই উপকৃত হবে। বিপর্যয় ব্যবস্থাপনার ক্ষেত্রে প্রয়োজনীয় প্রস্তুতি, ব্যবস্থা গ্রহণ ও দক্ষতা বৃদ্ধিতে সাহায্য করবে। এই সমঝোতাপত্রের ফলে পারস্পরিক সহমতের ভিত্তিতে যে সহযোগিতা গড়ে উঠবে সেগুলি হল :
১. পরিস্থিতির ওপর নজরদারি চালানো, বিপর্যয় সংক্রান্ত পূর্বাভাস এবং বিপর্যয়ের ফলে কি কি হতে পারে সে বিষয়ে আগাম মূল্যায়ণ।
২. বিপর্যয় ব্যবস্থাপনার সঙ্গে যুক্ত প্রতিষ্ঠানের কর্তৃপক্ষের মধ্যে মতবিনিময়
৩. গবেষণা, প্রকল্প, বিজ্ঞান সম্মত ও কারিগরি তথ্য আদান-প্রদান এবং বিপর্যয় ব্যবস্থাপনার জন্য যৌথ পরিকল্পনা।
৪. তথ্য আদান-প্রদানের মাধ্যম হিসেবে বিভিন্ন প্রকাশনার আদান-প্রদান করা, ভিডিও এবং ছবির আদান-প্রদান ও পারস্পরিক সহমতের ভিত্তিতে নানান প্রযুক্তির হস্তান্তর।
৫. সংশ্লিষ্ট ক্ষেত্রের বিষয়ে যৌথ সম্মেলন, আলোচনা চক্র, কর্মশালা এবং প্রশিক্ষণ শিবিরের আয়োজন করা হবে।
৬. বিপর্যয় ব্যবস্থাপনার সঙ্গে যুক্ত বিশেষজ্ঞদের অভিজ্ঞতা বিনিময়
৭. বিপর্যয়ের পর অনুসন্ধান ও উদ্ধার কাজের জন্য প্রশিক্ষণ ও দক্ষতা বৃদ্ধি, শিক্ষানবিশ ও বিশেষজ্ঞদের আদান-প্রদান।
৮. পারস্পরিক সহমতের ওপর ভিত্তি করে প্রযুক্তিগত বিভিন্ন তথ্য, সরঞ্জামের বিষয়ে একে অন্যকে জানানো, বিশেষত আগাম সতর্কতার জন্য প্রয়োজনীয় ব্যবস্থা গ্রহণ ও দক্ষতা বৃদ্ধির জন্য নানা উদ্যোগের ক্ষেত্রে দুটি দেশ একে অপরকে সাহায্য করবে।
৯. পারস্পরিক সহমতের ভিত্তিতে জরুরিকালীন পরিস্থিতিতে সহায়তা প্রদান।
১০. বিপর্যয় সংক্রান্ত পরিকাঠামো গড়ে তুলতে একটি দেশ অন্য দেশকে বিশেষজ্ঞ ও বিভিন্ন তথ্য হস্তান্তর করবে।
১১. আন্তর্জাতিক স্তরে স্বীকৃত মান অনুসারে পারস্পরিক সহমতের ওপর ভিত্তি করে প্রয়োজনীয় ব্যবস্থাপনার আদান-প্রদান।
১২. দুটি দেশের যোগ্য কর্তৃপক্ষের সহমতের ভিত্তিতে বিপর্যয় ব্যবস্থাপনার সহায়ক অন্যান্য কর্মতৎপরতা।
ভারত বর্তমানে সুইজারল্যান্ড, রাশিয়া, সার্ক, জার্মানী, জাপান, তাজিকিস্তান, মঙ্গোলিয়া, বাংলাদেশ ও ইতালীর সঙ্গে বিপর্যয় ব্যবস্থাপনা ক্ষেত্রে সহযোগিতার জন্য দ্বিপাক্ষিক/বহুপাক্ষিক চুক্তি/সমঝোতাপত্র/যৌথ ইচ্ছাপত্র ঘোষণা/সহযোগিতাপত্র স্বাক্ষর করেছে।
CG/CB/NS
(Visitor Counter : 114
মন্ত্রিসভারঅর্থনৈতিকবিষয়সংক্রান্তকমিটি
নিমাচ-রতলম রেল লাইন ডবল করার প্রস্তাব মন্ত্রিসভায় অনুমোদিত
নয়াদিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে নিমাচ-রতলম রেল লাইন ডবল করার প্রস্তাব অনুমোদিত হয়েছে। এই খাতে খরচ ধরা হয়েছে, ১ হাজার ৯৯৫ কোটি ৮৮ লক্ষ টাকা। সমগ্র প্রকল্প শেষ করার কাজে খরচ হবে ১ হাজার ১৮৪ কোটি ৬৭ লক্ষ টাকা। নিমাচ-রতলম রুটে ডবল লাইনের মোট দৈর্ঘ্য দাঁড়াবে ১৩২.৯২ কিলোমিটার। এই কাজ চার বছরে শেষ হবে।
রক্ষণা-বেক্ষণের জন্য লাইন ব্লক করা সহ নিমাচ-রতলম শাখার মোট সদ্ব্যবহার ১৪৫.৬ শতাংশ পর্যন্ত। ডবল লাইন করার ফলে এই শাখাটিতে রেল চলাচল আরও বাড়বে। এর ফলে, খনি থেকে কয়লা ও সিমেন্ট পরিবহণ আরও সহজ হবে। একইভাবে, ট্রেন পরিষেবা বৃদ্ধি পাবে এবং নতুন নতুন সংস্থা কারাখানা স্থাপনে উৎসাহিত হবে। উল্লেখ করা যেতে পারে, নিমচা-চিত্তরগড় এলাকায় সিমেন্ট উৎপাদনে ব্যবহৃত বিপুল পরিমাণে চুনাপাথরের ভান্ডার রয়েছে।
নিমচা-রতলম শাখায় ডবল লাইন চালু হলে এই শাখার রেল পরিবহণ ক্ষমতা আরও বাড়বে। স্বাভাবিকভাবেই শাখায় যাত্রী ও পণ্যবাহী ট্রেন চলাচল বৃদ্ধি পাবে। সিমেন্ট উৎপাদন কারাখানাগুলির নিকটবর্তী হওয়ার ফলে এই শাখায় প্রথম বছরে অতিরিক্ত ৫.৬৭ মিলিয়ন টন পণ্য পরিবহণ করা যাবে এবং একাদশতম বছরে পরিবহণের পরিমাণ বেড়ে দাঁড়াবে বার্ষিক ৯.৪৫ মিলিয়ন টন। যোগাযোগ ব্যবস্থায় উন্নতির পাশাপাশি, এই অঞ্চলের আর্থ-সামাজিক উন্নয়নেই প্রস্তাবিত ডবল লাইন বড় ভূমিকা নেবে। সেই সঙ্গে, ঊঁচাগড় কেল্লা সহ একাধিক ঐতিহাসিক নিদর্শন থাকার ফলে পর্যটন ক্ষেত্রের বিকাশ ঘটবে।
CG/BD/SB
(
মহাকাশদপ্তর
ইসরো ১৯৭৫ সাল থেকে দেশে তৈরি ১২৯টি এবং ৩৬টি দেশের ৩৪২টি কৃত্রিম উপগ্রহ উৎক্ষেপণ করেছে : কেন্দ্রীয় মন্ত্রী ডাঃ জিতেন্দ্র সিং
নয়াদিল্লি, ১০ ফেব্রুয়ারি, ২০২২
বিজ্ঞান, প্রযুক্তি ও ভূ-বিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জনঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, ১৯৭৫ সাল থেকে ইসরো দেশে তৈরি ১২৯টি এবং ৩৬টি দেশের ৩৪২টি কৃত্রিম উপগ্রহ উৎক্ষেপণ করেছে। এর মধ্যে ৩৯টি কৃত্রিম উপগ্রহ বাণিজ্যিক কাজে ব্যবহৃত হয়। বাকিগুলি ন্যানো স্যাটেলাইট।
রাজ্যসভায় আজ এক প্রশ্নের লিখিত জবাবে ডাঃ সিং জানান, ভারতের ৫৩টি কৃত্রিম উপগ্রহ এই মুহূর্তে সক্রিয় রয়েছে। এগুলির সাহায্যে দেশের নানা গুরুত্বপূর্ণ কাজ করা হয়। ৫৩টি উপগ্রহের মধ্যে ২১টি যোগাযোগ সংক্রান্ত, ৮টি দিক-নির্দেশক এবং ৩টি বিজ্ঞানের নানা কাজে ব্যবহৃত হয়ে থাকে। এছাড়াও, ২১টি পৃথিবীর বিভিন্ন বিষয়ের পর্যবেক্ষণ করে।
এই কৃত্রিম উপগ্রহগুলি থেকে প্রাপ্ত তথ্য নানা কাজে ব্যবহৃত হয়। যেমন – টেলিভিশন সম্প্রচার, ডায়রেক্ট টু হোম পরিষেবা, এটিএম, মোবাইল ফোনের যোগাযোগ, টেলিযোগাযোগ ব্যবস্থাপনার মাধ্যমে শিক্ষাদান, চিকিৎসা পরিষেবা এবং আবহাওয়ার পূর্বাভাস, শস্যের উপর কীটপতঙ্গের আক্রমণ, কৃষি সংক্রান্ত আবহাওয়ার তথ্য ও মাছ ধরার বিভিন্ন তথ্য সরবরাহ করে। কৃত্রিম উপগ্রহের মাধ্যমে প্রাপ্ত তথ্য ব্যবহার করে কৃষি ফলনের পূর্বাভাস, কৃষি কাজে খরার প্রভাব নির্ধারণ, দেশে মোট জলাশয়ের পরিমাণ, জলাশয়ে জৈব বৈচিত্র্য সংক্রান্ত তথ্য এবং বিপর্যয় ঝুঁকি হ্রাস। ইসরো আগামী দিনে আরও কৃত্রিম উপগ্রহ উৎক্ষেপণের পরিকল্পনা করেছে। এর ফলে, বিভিন্ন পরিষেবা প্রদানে যেমন সুবিধা হবে, পাশাপাশি নানা বিষয়ে পরিকল্পনা করা যাবে।
ইতিমধ্যেই কৃত্রিম উপগ্রহ থেকে প্রাপ্ত তথ্যের সাহায্যে যে কাজগুলি করা হয়, সেগুলি হ’ল – ইন্ডিয়ান ন্যাশনাল সেন্টার ফর ওশন ইনফরমেশন সার্ভিস, সমুদ্রের কোন জায়গায় মৎস্যজীবীরা প্রচুর মাছ পাবেন – সে বিষয়ে তথ্য সরবরাহ করে। মহলানবিশ ন্যাশনাল ক্রপ ফোরকাস্ট সেন্টার শস্য উৎপাদন ও কৃষি ক্ষেত্রে খরাজনিত পরিস্থিতির বিষয়ে সাহায্য করে। পরিবেশ, বন ও জলবায়ু পরিবর্তন মন্ত্রকের ফরেস্ট সার্ভে অফ ইন্ডিয়া প্রতি দু’বছর অন্তর দেশে বনাঞ্চলের পরিমাণ সম্পর্কে তথ্য সরবরাহ করে। জলশক্তি মন্ত্রকের কেন্দ্রীয় জল কমিশন সেচ পরিকাঠামোর পর্যালোচনা করে, ভূগর্ভস্থ জলের পরিমাণ নির্ধারণ করে জল সিঞ্চনের জন্য প্রয়োজনীয় ব্যবস্থা নেওয়া হয়। ভারতীয় আবহাওয়া দপ্তর আবহাওয়ার পূর্বাভাস জানায়। গ্রামোন্নয়ন মন্ত্রক সুসংহত জল ব্যবস্থাপনা কর্মসূচি ও মহাত্মা গান্ধী জাতীয় গ্রামীণ কর্মসংস্থান নিশ্চয়তা প্রকল্প পরিচালনা করে।
CG/CB/SB
(Visitor Counter : 641
স্বরাষ্ট্র মন্ত্রক
কোভিড – ১৯ মহামারীর কারণে ভারতে আটকে থাকা অথবা নির্ধারিত সময়ে অতিক্রম হওয়ার পরও এদেশে থাকা বিদেশীদের ভারতীয় ভিসা অথবা এদেশে থাকার অনুমতি ৩০শে সেপ্টেম্বর পর্যন্ত বাড়ানো হলো
নতুন দিল্লি, ২ সেপ্টেম্বর, ২০২১
কোভিড – ১৯ মহামারীর ফলে বিভিন্ন ভিসার মাধ্যমে যে সব বিদেশী নাগরিক ২০২০র মার্চের আগে ভারতে এসেছেন, তারা এদেশ থেকে ফেরার বিমান পাচ্ছেন না। কেন্দ্র এই সব বিদেশীদের থাকার মেয়াদ ৩১শে আগস্টের পরিবর্তে ৩০শে সেপ্টেম্বর পর্যন্ত বাড়িয়েছে। এর জন্য কোনো অতিরিক্ত অর্থ বা জরিমানা দিতে হবে না। সংশ্লিষ্ট বিদেশী নাগরিকদের এফআরআরও বা এফআরও –র দপ্তরে গিয়ে বর্ধিত ভিসার জন্য কোনো আবেদনও করতে হবে না। তবে, দেশ ছাড়ার আগে তারা ইএফিআরআরও পোর্টালে আবেদন করতে পারেন। এর জন্য় কোনো অতিরিক্ত অর্থ দিতে হবে না।
৩০শে সেপ্টেম্বরের পর কেউ যদি ভিসার মেয়াদ বাড়াতে চান, সেক্ষেত্রে তাকে ইএফআরআরও প্ল্যাটফর্মে অনলাইনের মাধ্যমে নির্ধারিত অর্থের বিনিময় কাজটি করতে হবে। যে সব আফগান নাগরিক ভারতে রয়ে গেছেন, তাঁদের ভিসা বাড়ানোর জন্য অবশ্য পৃথক নিয়মাবলী তৈরি করা হয়েছে।
CG/CB/SFS
(Visitor Counter : 133
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১০ই জুলাই, ২০২১
দেশজুড়ে টিকাকরণ অভিযানে এ পর্যন্ত ৩৭ কোটি ২১লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৪২,৭৬৬ জন।
ভারতে চিকিৎসাধীন সংক্রমিতের সংখ্যা বর্তমানে ৪,৫৫,০৩৩।
মোট সংক্রমিতের মাত্র ১.৪৮% এখন চিকিৎসাধীন।
সারা দেশে এ পর্যন্ত মোট সুস্থ হয়েছেন ২ কোটি ৯৯ লক্ষ ৩৩হাজার ৫৩৮ জন।
গত চব্বিশ ঘন্টায় আরোগ্য লাভ করেছেন ৪৫,২৫৪ জন।
কোভিড মুক্ত হওয়ার বেড়ে হয়েছে হার ৯৭.২%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.৩৪%।
পরপর ১৯ দিন দৈনিক সংক্রমিতের হার ৩%র কম౼আজ এই হার ২.১৯%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪২কোটি ৯০ লক্ষ।
CG/CB/
(Visitor Counter : 129
প্রধানমন্ত্রীরদপ্তর
প্রধানমন্ত্রী আগামীকাল বিশ্ব পতিদার বাণিজ্য শিখর সম্মেলনের উদ্বোধন করবেন
নতুন দিল্লি, ২৮ এপ্রিল, ২০২২
প্রধানমন্ত্রী শ্রী নরেন্দ্র মোদী আগামীকাল  বেলা ১২টায় ভিডিও কনফারেন্সের মাধ্যমে বিশ্ব পতিদার বাণিজ্য শিখর সম্মেলনের উদ্বোধন করবেন।
পতিদার সমাজের আর্থ-সামাজিক উন্নয়নকে ত্বরান্বিত করতে মিশন ২০২৬-এর আওতায় সর্দারধামের পক্ষ থেকে এই বাণিজ্য সম্মেলনের আয়োজন করা হচ্ছে। প্রতি দু’বছর অন্তর এই সম্মেলনের আয়োজন করা হয়। প্রথম দুটি সম্মেলন ২০১৮ ও ২০২০-তে গান্ধীনগরে আয়োজন করা হয়েছিল। এবারের সম্মেলন সুরাটে আয়োজন করা হচ্ছে। এবারের বিশ্ব পতিদার বাণিজ্য শিখর সম্মেলনের উদ্দেশ্য হল ‘আত্মনির্ভর সম্প্রদায় থেকে আত্মনির্ভর গুজরাট ও ভারত।’ পতিদার সম্প্রদায়ের মধ্যে ছোট, মাঝারি ও বৃহৎ শিল্পোদ্যোগগুলিকে এক ছাতার তলায় নিয়ে আসায় এই সম্মেলনের আরও একটি উদ্দেশ্য। একইসঙ্গে নতুন শিল্পোদ্যোগগুলিকে সহায়তা ও উৎসাহিত করা, তথা শিক্ষিত যুবক-যুবতীদের প্রশিক্ষণ দিয়ে কর্মসংস্থানের সুযোগ করে দেওয়াও এই সম্মেলনে উদ্দেশ্য। তিনদিনের এই সম্মেলন ২৯শে এপ্রিল থেকে পয়লা মে পর্যন্ত আয়োজন করা হয়েছে। এই শিখর সম্মেলনে সরকারের শিল্প নীতি, ছোট ও মাঝারি শিল্প সংস্থা, স্টার্ট-আপ, উদ্ভাবন সহ বিভিন্ন বিষয়কে সামিল করা হয়েছে।
CG/BD/SKD/
(
প্রধানমন্ত্রীরদপ্তর
একাদশ ব্রিকস্ শিখর সম্মেলনের ফাঁকে চীনের রাষ্ট্রপতির সঙ্গে প্রধানমন্ত্রীর সাক্ষাৎ
নয়াদিল্লি, ১৪ নভেম্বর, ২০১৯
প্রধানমন্ত্রী শ্রী নরেন্দ্র মোদী ব্রাসিলিয়ায় একাদশ ব্রিকস্ শিখর সম্মেলনের ফাঁকে বুধবার চীনের রাষ্ট্রপতি মিঃ শি জিংপিঙ – এর সঙ্গে সাক্ষাৎ করেন।
রাষ্ট্রপতি মিঃ জিংপিঙ চেন্নাইয়ে দ্বিতীয় ঘরোয়া শিখর বৈঠক আয়োজন করার জন্য প্রধানমন্ত্রী শ্রী নরেন্দ্র মোদীর উচ্ছ্বসিত প্রশংসা করেন। তিনি বলেন, প্রধানমন্ত্রী শ্রী মোদী ও ভারতের জনগণের আতিথেয়তা কখনও ভুলবেন না। আগামী বছর চীনে তৃতীয় ঘরোয়া শিখর বৈঠকে যোগ দেওয়ার জন্য তিনি প্রধানমন্ত্রী শ্রী মোদীকে আমন্ত্রণ জানান। এই বৈঠকের তারিখ ও স্থান কূটনৈতিক আলাপ-আলোচনার মাধ্যমে স্থির হবে।
দুই নেতাই বাণিজ্য ও বিনিয়োগের সঙ্গে যুক্ত বিষয়গুলি নিয়ে নিবিড় আলাপ-আলোচনা চালিয়ে যাওয়ার ব্যাপারে সম্মত হয়েছেন। রাষ্ট্রপতি মিঃ জিংপিঙ সাংহাইয়ে সদ্য সমাপ্ত চীন আমদানি-রপ্তানি প্রদর্শনীতে ভারতের সক্রিয় অংশগ্রহণের জন্য প্রধানমন্ত্রী শ্রী মোদীকে ধন্যবাদ জানান। বাণিজ্য ও অর্থনীতি নিয়ে যত দ্রুত সম্ভব উচ্চ পর্যায়ের আলাপ-আলোচনা শুরু করার ব্যাপারেও দুই নেতা সম্মত হয়েছেন।
আগামী বছর ভারত ও চীনের মধ্যে কূটনৈতিক সম্পর্ক স্থাপনের ৭০তম বার্ষিকী উদযাপনের প্রস্তুতির বিভিন্ন দিক দুই নেতাই খতিয়ে দেখেন।
সীমান্ত সম্পর্কিত নানা বিষয়ে উভয় দেশের বিশেষ প্রতিনিধিদের নিয়ে আরও বৈঠক আয়োজনের ব্যাপারেও দুই নেতা আলোচনা করেন। সীমান্ত অঞ্চলে শান্তি ও সুরক্ষা বজায় রাখা নিয়েও তাঁরা সম্মত হন।
দুই নেতাই বিশ্ব বাণিজ্য সংগঠন, ব্রিকস্ এবং আঞ্চলিক সুসংহত অর্থনৈতিক অংশীদারিত্ব সহ একাধিক বহুপাক্ষিক বিষয়ে নিজেদের দৃষ্টিভঙ্গী প্রকাশ করেন।
CG/BD/SB
(Visitor Counter : 52
প্রধানমন্ত্রীরদপ্তর
প্রধানমন্ত্রী ঝাড়খণ্ডের পাকুরে বাস দুর্ঘটনায় গভীর শোকপ্রকাশ করেছেন
প্রধানমন্ত্রী জাতীয় ত্রাণ তহবিল থেকে ক্ষতিগ্রস্তদের জন্য অনুদান মঞ্জুর
নতুন দিল্লি, ০৫ জানুয়ারি, ২০২২
প্রধানমন্ত্রী শ্রী নরেন্দ্র মোদী ঝাড়খণ্ডের পাকুরে বাস দুর্ঘটনায় নিহতদের প্রতি গভীর শোক জ্ঞাপন করেছেন। আহতদের দ্রুত সুস্থতা কামনা করেছেন।
প্রধানমন্ত্রীর দপ্তর থেকে জানানো হয়েছে যে, এই বাস দুর্ঘটনায় প্রধানমন্ত্রী জাতীয় ত্রাণ তহবিল থেকে নিহতদের নিকট আত্মীয়দের জন্য এককালীন ২ লক্ষ টাকা অনুদান ঘোষণা করা হয়েছে। অন্যদিকে আহতদের জন্য ৫০ হাজার টাকা মঞ্জুর করা হয়েছে।
প্রধানমন্ত্রী তাঁর টুইট বার্তায় বলেছেন, "ঝাড়খণ্ডের পাকুরে বাস দুর্ঘটনায় আমি মর্মাহত। এই দুঃখজনক সময়ে শোকসন্তপ্ত পরিবারের প্রতি সমবেদনা জ্ঞাপন করি। আহতরা শীঘ্রই সুস্থ হয়ে উঠুক: প্রধানমন্ত্রী @ নরেন্দ্র মোদী। প্রধানমন্ত্রী জাতীয় ত্রাণ তহবিল থেকে নিহতদের নিকট আত্মীয়দের জন্য এককালীন ২ লক্ষ টাকা অনুদান দেওয়া হবে। অন্যদিকে, আহতদের জন্য ৫০ হাজার টাকা দেওয়া হবে।"
CG/ SB
(
জাহাজচলাচলমন্ত্রক
সাগরমালা প্রকল্পের আওতায় বন্দর-কেন্দ্রিক উন্নয়নের সুবাদে ভারত সহজে ব্যবসার সুযোগের ক্ষেত্রে ২৩ ধাপ এগিয়েছে
নয়াদিল্লি, ২ নভেম্বর, ২০১৮
বিশ্ব ব্যাঙ্কের ২০১৯-এর সহজে ব্যবসার সুযোগ সংক্রান্ত রিপোর্টে ভারত উল্লেখযোগ্য অগ্রগতি করেছে। এই রিপোর্টে দেখা যাচ্ছে যে, ২০১৭-১৮’র এই সূচকাঙ্ক ১০০ থেকে কমে ২০১৮-১৯-এ ৭৭-এ পৌঁছেছে। বিশ্বমান অর্জনের দিকে ভারতের অগ্রগতি এ থেকে প্রতিফলিত হয়েছে। ‘সীমান্ত পেরিয়ে বাণিজ্য’-এর ক্ষেত্রেও ভারতের স্থান ক্রমতালিকায় গত বছরের ১৪৬ থেকে কমে এ বছর ৮০ হয়েছে।
ভারতের জাহাজ মন্ত্রক ‘সীমান্ত পেরিয়ে বাণিজ্য’-এর বিষয়টিকে আরও উন্নত করার লক্ষ্যে বিশেষ উদ্যোগ নিয়েছে কারণ, ভারতে আমদানি-রপ্তানি বাণিজ্যের ৯২ শতাংশই বন্দরগুলির মাধ্যমে চলে। ভারতের নিরবচ্ছিন্ন সংস্কার কর্মসূচির জন্যই আজ আমরা এই অঞ্চলে শীর্ষস্থানীয় অর্থনীতি হয়ে উঠতে পেরেছি। বন্দরের পরিকাঠামো উন্নয়ন, বাণিজ্যিক লেনদেনের প্রক্রিয়া সরলীকরণ এবং ডিজিটাল পদ্ধতিতে নথিপত্র পেশ হওয়ার ফলে আমদানি-রপ্তানির জন্য বন্দরগুলিতে মাল ওঠানো-নামানোর ক্ষেত্রে আগের তুলনায় সময় অনেক কম লাগছে। বিশ্ব ব্যাঙ্কের রিপোর্টে এই বিষয়টিকে বিশেষভাবে উল্লেখ করা হয়েছে।
কেন্দ্রীয় জাহাজ মন্ত্রী শ্রী নীতিন গড়করি বলেছেন, দেশের প্রধান প্রধান বন্দরগুলিতে আমদানি-রপ্তানির জন্য মালপত্র ওঠানো-নামানোর ব্যবস্থা আরও উন্নত করার জন্য যে ব্যবস্থা নেওয়া হয়েছে তার ফলেই সহজে ব্যবসার সুযোগ সংক্রান্ত সূচকে ভারত অগ্রগতি ঘটিয়েছে। তিনি জানান, ‘সাগরমালা’ প্রকল্পের আওতায় সরকার বন্দর-কেন্দ্রিক উন্নয়নের যে উদ্যোগ নিয়েছে, তাতে দেশের ২৬৬টি বন্দরের আধুনিকীকরণের জন্য আগামী দশ বছরে ১.৪৫ লক্ষ কোটি টাকা ব্যয় করা হবে। এর মধ্যে ১৩,৭০১ কোটি টাকা ব্যয়ে ৮০টি প্রকল্পের কাজ সম্পূর্ণ হয়েছে। এছাড়াও, ২.৩৯ লক্ষ কোটি টাকা ব্যয়ের আরও বিভিন্ন প্রকল্প রূপায়ণের কাজ চলেছে। মন্ত্রী জানান, ‘সাগরমালা’ প্রকল্পের আওতায় বিভিন্ন বন্দরের সঙ্গে সড়ক এবং রেল যোগাযোগ স্থাপনের ব্যবস্থা করতে ২১১টি প্রকল্প হাতে নেওয়া হয়েছে। এর জন্য মোট ২,৫০,৯০৭ কোটি টাকা ব্যয় হবে। এছাড়াও, সারা দেশে ১৫টি মাল্টি-মোডাল পরিবহণ পার্ক গড়ে তুলে পণ্য পরিবহণের আরও উন্নয়নের জন্য ৩,৯৮৯ কোটি টাকা ব্যয়ে প্রকল্প রূপায়ণ করা হচ্ছে বলে তিনি জানান।
CG/PB/DM/…
(Visitor Counter : 212
পঞ্চায়েতিরাজমন্ত্রক
কেন্দ্রীয় পঞ্চায়েতি রাজ মন্ত্রী শ্রী গিরিরাজ সিং সরপঞ্চ এবং গ্রাম প্রধানদের পুনর্গঠিত জাতীয় পঞ্চায়েত পুরস্কারে যোগ দেওয়ার জন্য আর্জি জানিয়ে চিঠি লিখেছেন
জাতীয় পঞ্চায়েত পুরস্কারের জন্য নাম নথিভুক্তিকরণের কাজ শুরু হবে ২০২২-এর ১০ সেপ্টেম্বর থেকে, অনলাইনে নাম নথিভুক্তির শেষ তারিখ ২০২২-এর ৩১ অক্টোবর
নয়াদিল্লি, ২ সেপ্টেম্বর ২০২২
কেন্দ্রীয় গ্রামোন্নয়ন এবং পঞ্চায়েতি রাজ মন্ত্রী শ্রী গিরিরাজ সিং সরপঞ্চ এবং গ্রাম প্রধানদের পুনর্গঠিত জাতীয় পঞ্চায়েত পুরস্কারে যোগদানের জন্য আর্জি জানিয়ে চিঠি লিখেছেন। ২০২২-এর ১০ সেপ্টেম্বর থেকে পুনরুজ্জীবিত জাতীয় পঞ্চায়েত পুরস্কারের জন্য নাম নথিভুক্তিকরণের কাজ শুরু হবে। অনলাইনে নাম জমা দেওয়ার শেষ দিন ২০২২-এর ৩১ অক্টোবর।
চিঠিতে মন্ত্রী জানিয়েছেন যে জাতীয় পঞ্চায়েত পুরস্কারের পদ্ধতি, প্রক্রিয়া এবং শ্রেণীর আমূল পরিবর্তন ঘটানো হয়েছে যাতে করে বিভিন্ন ক্ষেত্রে জাতীয়, রাজ্য, জেলা এবং ব্লকস্তরে অনুষ্ঠিত এই প্রতিযোগিতার মাধ্যমে নির্বাচিত শ্রেষ্ঠ পঞ্চায়েতকে পুনর্গঠিত ও পুরস্কৃত করা যায় এবং তাদেরকে আর্থিক অনুদান দেওয়া যায়। গ্রামীণ এলাকায় স্থানীয় বিভিন্ন বিষয়ের ভিত্তিতে সাফল্য এবং সুস্থায়ী উন্নয়নের দিশার ওপর নির্ভর করে এই নির্বাচন করা হবে।
তিনি আরও জানান যে এই বছর পঞ্চায়েতে স্থানীয় বিভিন্ন বিষয়ে গতি সঞ্চার করতে সুস্থায়ী উন্নয়নের লক্ষ্যমাত্রায় সাফল্য অর্জনের জন্য জাতীয় পঞ্চায়েত পুরস্কারের পদ্ধতি এবং শ্রণীর আমূল পরিবর্তন ঘটানো হয়েছে। যে নয়টি শ্রেণীকে এর অন্তর্ভুক্ত করা হয়েছে তা হল –  গ্রামে দারিদ্র্যমুক্ত উন্নত জীবনজীবিকা,  স্বাস্থ্যকর গ্রাম,  শিশু-বান্ধব গ্রাম,  জলের অভাবমুক্ত গ্রাম,  পরিচ্ছন্ন ও সবুজ গ্রাম,  স্বনির্ভর পরিকাঠামো সমৃদ্ধ গ্রাম,  সামাজিকভাবে সুরক্ষিত এবং সামাজিকভাবে ন্যায়পরায়ণ গ্রাম,  উন্নত পরিচালনাধীন গ্রাম এবং  মহিলা-বান্ধব পঞ্চায়েত।
এ বিষয়ে বিস্তারিত জানতে এই লিঙ্কে ক্লিক করুন – www.panchayataward.gov.in
প্রেক্ষাপট
পঞ্চায়েতি রাজ ব্যবস্থাকে একটি সাংবিধানিক মর্যাদা দেওয়ার বিষয়টিকে উদযাপন করতে প্রতি বছর ২৪ এপ্রিল তারিখটি কেন্দ্রীয় পঞ্চায়েতি রাজ মন্ত্রক জাতীয় পঞ্চায়েতি রাজ দিবস হিসেবে উদযাপন করে থাকে। এর মাধ্যমে সারা দেশের সমস্ত পঞ্চায়েতের প্রতিনিধিদের সঙ্গে তাঁদের সাফল্য এবং তাঁদেরকে অনুপ্রাণিত করা যায় এবং স্বাধিকার প্রদান করা যায় তা নিয়ে আলাপ-আলোচনা হয়। সংবিধান প্রদত্ত গ্রামীণ এলাকার জন্য আঞ্চলিক স্বশাসিত সংস্থা গ্রামসভা এবং পঞ্চায়েত সম্পর্কে আরও বেশি সচেতনতা গড়ে তুলতে পঞ্চায়েতি রাজ দিবস উদযাপন করা হয়। ‘জন ভাগিদারি’কে আরও বেশি সর্বোত্তম করে তুলতে রাজ্য ও কেন্দ্রশাসিত অঞ্চলগুলিকে যথাযথ মর্যাদার সঙ্গে জাতীয় পঞ্চায়েতি রাজ দিবস উদযাপন করার জন্য অনুরোধ করা হয়েছে।
প্রত্যেক বছর এই উপলক্ষে পঞ্চায়েতি রাজ মন্ত্রক জন-পরিষেবা এবং জনকল্যাণে তাদের ভালো কাজের নিরিখে সারা দেশ জুড়ে রাজ্য ও কেন্দ্রশাসিত অঞ্চলের পঞ্চায়েতগুলিকে পুরস্কৃত করে।
(PG/AB/DM
তথ্যওসম্প্রচারমন্ত্রক
৫২তম ভারত আন্তর্জাতিক চলচ্চিত্র উৎসবের মিডিয়া রেজিস্ট্রেশন শুরু
এবারের উৎসবে সারা বিশ্ব থেকে ৩০০টিরও বেশি ছবি দেখানো হবে
পানাজি/মুম্বাই/নয়াদিল্লি, ২০ অক্টোবর, ২০২১
৫২তম ভারত আন্তর্জাতিক চলচ্চিত্র উৎসব  আগামী ২০-২৮ নভেম্বর গোয়ায় আয়োজিত হবে। বর্তমান কোভিড-১৯ মহামারীর বিষয়টিকে বিবেচনায় রেখে এবারের ইফি হাইব্রিড ফরম্যাটে আয়োজিত হবে।
প্রত্যেকবারের মতো এবারের চলচ্চিত্র উৎসবেও সমসাময়িক ছবিগুলির পাশাপাশি, ধ্রুপদী সিনেমা দেখানো হবে। চলচ্চিত্র জগতের প্রখ্যাত ব্যক্তিত্ব – চলচ্চিত্র নির্মাতা, অভিনেতা/অভিনেত্রী, কলাকুশলী, সমালোচক, শিক্ষানবিশ ও সিনেমা অনুরাগীদের স্বাগত জানানো হচ্ছে।
এবারের চলচ্চিত্র উৎসবে আগ্রহী মিডিয়া প্রতিনিধিরা অনলাইনে রেজিস্ট্রেশন করতে পারবেন। রেজিস্ট্রেশন লিঙ্ক : https://my.iffigoa.org/extranet/media/ পিআইবি’র নীতি-নির্দেশিকা অনুসারে মিডিয়া অ্যাক্রিডিটেশন দেওয়া হবে। জানানো হয়েছে যে, মিডিয়া প্রতিনিধি হিসাবে আবেদনকারীদের বয়স হতে হবে ২০২১-এর পয়লা জানুয়ারি পর্যন্ত ২১ বছরের ঊর্ধ্বে। সেই সঙ্গে, ইফির মতো অন্যান্য গুরুত্বপূর্ণ আন্তর্জাতিক চলচ্চিত্র উৎসবে খবর সংগ্রহ করার অন্ততপক্ষে তিন বছরের অভিজ্ঞতা থাকতে হবে।
জনস্বার্থে আবেদনকারীদের জানানো হচ্ছে যে, কোভিড-১৯ এর একটি বা দুটি ডোজ নেওয়ার পর পাওয়া শংসাপত্র রেজিস্ট্রেশনের সময় পোর্টালে আপলোড করতে হবে। রেজিস্ট্রেশন প্রক্রিয়া চলবে আগামী ১৪ নভেম্বর মধ্যরাত্রি পর্যন্ত।
উল্লেখ করা যেতে পারে, ভারত আন্তর্জাতিক চলচ্চিত্র উৎসব বা ইফি এশিয়া মহাদেশের অন্যতম গুরুত্বপূর্ণ চলচ্চিত্র উৎসব। ১৯৫২ সালে এই উৎসবের সূচনা হয়। বিগত কয়েক বছর ধরে বার্ষিক এই চলচ্চিত্র উৎসব গোয়া আয়োজিত হচ্ছে। চলচ্চিত্র শিল্পের বিভিন্ন ক্ষেত্রে নিপুণতা ও পারদর্শিতাকে তুলে ধরার এক উপযুক্ত মঞ্চ হ’ল ইফি। যৌথভাবে এই চলচ্চিত্র উৎসব আয়োজনের দায়িত্বে রয়েছে কেন্দ্রীয় তথ্য ও সম্প্রচার মন্ত্রকের ডায়রেক্ট্রেট অফ ফিল্ম ফেস্টিভাল বিভাগ এবং গোয়া সরকার। এই চলচ্চিত্র উৎসব সম্পর্কিত যাবতীয় তথ্য এই ওয়েবসাইটে দেওয়া রয়েছে - www.iffigoa.org.
CG/BD/SB
(Visitor Counter : 158
কৃষিমন্ত্রক
কৃষকের আয় বৃদ্ধি
নতুন দিল্লি, ২১ সেপ্টেম্বর, ২০২০
২০১৬ সালের এপ্রিলে সরকার কৃষকের আয় দ্বিগুণ করার জন্য একটি আন্তঃমন্ত্রিগোষ্ঠী গঠন করেছিল । এই কমিটি ২০১৮-র সেপ্টেম্বরে তাদের প্রতিবেদন জমা দিয়েছে । ২০২২ সালের মধ্যে কৃষকের আয় দ্বিগুণ করার জন্য বিভিন্ন কৌশলের কথা এখানে বলা হয়েছে । এগুলি হল - ১) ফসলের উৎপাদন বৃদ্ধি, ২) গৃহপালিত প্রাণীর উৎপাদনশীলতা বৃদ্ধি, ৩) দক্ষভাবে সম্পদের ব্যবহার এবং উৎপাদন ব্যয় কমানো, ৪) ফসল তোলার মাত্রা বৃদ্ধি, ৫) মূল্যবান ফসলের চাষ বৃদ্ধি, ৬) কৃষক যাতে প্রকৃত মূল্য পান তা নিশ্চিত করা এবং ৭) কৃষি থেকে কৃষি বহির্ভূত পেশায় যাওয়া । কৃষকের আয় দ্বিগুণ করার সুপারিশগুলিকে গ্রহণ করে সরকার এগুলি বাস্তবায়নের জন্য ক্ষমতাশীল গোষ্ঠী তৈরি করেছে । যে গোষ্ঠী সুপারিশগুলি কতটা কার্যকর হচ্ছে তা নিয়মিত পর্যালোচনা করবে ।
কৃষি যেহেতু রাজ্যের এক্তিয়ারভুক্ত তাই রাজ্য সরকারগুলিকে এক্ষেত্রে উন্নয়নের জন্য বিভিন্ন কর্মসূচিকে বাস্তবায়িত করতে হবে। কেন্দ্র রাজ্য সরকারগুলির উদ্যোগকে বিভিন্ন কর্মসূচির মাধ্যমে সাহায্য করছে । ফসলের উৎপাদন বাড়ানোর মধ্য দিয়ে কৃষকের কল্যাণ নিশ্চিত করা, ফসলের ভালো দাম পাওয়া এবং কৃষকের আয় বৃদ্ধির জন্য কেন্দ্রের এই সব কর্মসূচিগুলো গ্রহণ করা হয়েছে ।
কৃষি, সহযোগিতা এবং কৃষক কল্যাণ দপ্তর বিভিন্ন রাজ্যে রাষ্ট্রীয় কৃষি বিকাশ যোজনা বাস্তবায়িত করছে । কৃষকরা যাতে লাভজনক ফসল বেশি পরিমাণে চাষ করেন, তার জন্য বিভিন্ন প্রকল্প তৈরি করা হয়েছে । রাজ্যের মুখ্যসচিবের পৌরোহিত্যে গঠিত রাজ্য স্তরের কমিটি এই প্রকল্পগুলির অনুমোদন দিচ্ছে । দপ্তর আখ, কাপাস, পাট ইত্যাদি বাণিজ্যিক শস্য চাষে উৎসাহ দেওয়ার জন্য এনএফএসএম কর্মসূচির আওতায় সাহায্য করছে । এমআইডিএইচ-এর আওতায় উদ্যান পালনের মাধ্যমে কৃষকের আয় বৃদ্ধির উদ্যোগ নেওয়া হয়েছে । কৃষিকার্যে বৈচিত্র আনার কর্মসূচির আওতায়  পাঞ্জাব, হরিয়ানা এবং পশ্চিম উত্তরপ্রদেশে ধান চাষের বদলে তৈলবীজ, ডাল, কাপাস, ভুট্টা ইত্যাদির মত বিকল্পের শস্যের চাষ করতে উৎসাহিত করা হচ্ছে ।
সরকার খরা প্রবণ এবং শুষ্ক অঞ্চলে চাষবাসে উৎসাহ দিতে যে পদক্ষেপগুলি গ্রহণ করেছে, সেগুলি হল –
১) এমআইডিএইচ-এর আওতায় বেসরকারি ক্ষেত্রকে টিসু কালচার পরীক্ষাগার তৈরিতে ৪০ শতাংশ এবং সরকারি সংস্থাকে ১০০ শতাংশ সহায্যের ব্যবস্থা করা হয়েছে । এক্ষেত্রে সংশ্লিষ্ট পরীক্ষাগার পিছু ব্যয় হবে ২ কোটি ৫০ লক্ষ টাকা । এর মাধ্যমে খেজুরগাছের টিসু কালচারে উৎসাহ দেওয়া হবে ।
২) বাণিজ্যিক ভাবে উদ্যান পালনের চাহিদা বিবেচনা করে ন্যাশনাল হর্টিকালচার বোর্ড খেজুর চাষে সাহায্য করবে ।
৩) দেশের শুষ্ক অঞ্চলে খেজুরচাষের জন্য আইসিএআর সেন্ট্রাল ইন্সটিটিউট ফর অ্যারিড হর্টিকালচারকে দায়িত্ব দিয়েছে । যেখানে জল সেচের ব্যবস্থা আছে সেখানে খেজুরচাষের জন্য কৃষকদের বিভিন্ন প্রশিক্ষণের ব্যবস্থা করা হয়েছে । এই প্রকল্পের আওতায় রাজস্থান, গুজরাট, পাঞ্জাব, হরিয়ানা এবং তামিলনাড়ুর কয়েকটি জেলাকে বাছাই করা হয়েছে ।
লোকসভায় রবিবার এক প্রশ্নের লিখিত জবাবে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/CB/AS
(Visitor Counter : 591
ভারত সরকারের প্রধান বৈজ্ঞানিক উপদেষ্টার কার্যালয়
সার্স-কোভ-২ নিয়ে ভারত সরকারের প্রধান বৈজ্ঞানিক উপদেষ্টার কার্যালয়ের নির্দেশিকা- "করোনা সংক্রমণ প্রতিরোধে অতিমারি অবস্থায় পরে থাকা মাস্ক ব্যবহারের পর তা নষ্ট করা, দূরত্ব বজায় রাখা, জীবাণুনাশক ব্যবহার ও উন্মুক্ত ও বায়ু চলাচল ও পরিবেশের ওপর গুরুত্ব আরোপ"
নতুন দিল্লি, ২০ মে, ২০২১
সার্স-কোভ-২ নিয়ে ভারত সরকারের প্রধান বৈজ্ঞানিক উপদেষ্টার কার্যালয়ের পক্ষ থেকে একটি নির্দেশিকা জারি করা হয়েছে। ওই নির্দেশিকা অনুযায়ী, করোনা সংক্রমণ প্রতিরোধে অতিমারি অবস্থায় পরে থাকা মাস্ক ব্যবহারের পর তা নষ্ট করা, দূরত্ব বজায় রাখা, জীবাণুনাশক ব্যবহার ও উন্মুক্ত ও বায়ু চলাচল পরিবেশের ওপর গুরুত্ব আরোপ করা হয়েছে। নির্দেশিকায় সুস্পষ্ট করে আরও বলা হয়েছে যে, করোনা সম্পর্কিত নির্দেশাবলী গুলি মেনে চললে সংক্রমণ বৃদ্ধি প্রতিহত করা সম্ভব। এ জন্য উন্মুক্ত পরিবেশ অর্থাৎ যেখানে খোলামেলা বাতাস রয়েছে সেখানে বসবাসের কথাও উল্লেখ করা হয়েছে। খোলামেলা বাতাস করোনা সংক্রমণ ঠেকাতে সাহায্য করে। সেজন্য প্রতিটি বাড়ি এবং অফিসে উন্মুক্ত পরিবেশ সৃষ্টির কথা উল্লেখ করা হয়েছে। অর্থাৎ যেখানে সহজভাবে বায়ু চলাচল করবে। এজন্য জানলা ও দরজার মাধ্যমে বাতাস চলাচলের ওপর গুরুত্ব দেওয়া হয়েছে। উন্মুক্ত পরিবেশ থাকলে সংক্রমিত ব্যক্তির থেকে ভাইরাস ছড়ানো প্রতিহত করা সম্ভব হবে।
ড্রপলেট- এর মাধ্যমে যাতে করোনাভাইরাস ছড়িয়ে পড়তে না পারে সে জন্য প্রত্যেকের মাস্ক পরে থাকাটা বাধ্যতামূলক। প্রয়োজন হলে দুটি মাস্ক একসাথে ব্যবহার করতে হবে। নতুবা এন- ৯৫ মাস্ক পরতে হবে। মনে রাখা দরকার যে, এমন অনেক করোনা আক্রান্ত ব্যক্তি রয়েছেন, যাদের মধ্যে কোন উপসর্গ নেই। অথচ তাদের থেকে রোগ সংক্রমণ ঘটতে পারে।
একজনের থেকে আরেকজনের শরীরে সার্স-কোভ- ২ ভাইরাস যতো ছড়িয়ে পড়ে ততোই তার সংখ্যা বৃদ্ধি ঘটতে থাকে। কাজে সেই বিস্তারকে প্রতিহত করা দরকার।
আর সংক্রমণ ঠেকাতে গেলে তাই মাস্ক ব্যবহার করতে হবে। জীবাণুনাশক ব্যবহার করতে হবে। দূরত্ব বজায় রাখতে হবে। এর পাশাপাশি উন্মুক্ত পরিবেশে থাকতে হবে।
CG/ SB
(
ক্রেতা, খাদ্যএবংগণবন্টনমন্ত্রক
২০২২-২৩ খরিফ বিপণন মরশুমে ধান সংগ্রহের হার সন্তোষজনক; ১৯ জুন পর্যন্ত ৮৩০ লক্ষ মেট্রিক টন ধান সংগ্রহ হয়েছে
নয়াদিল্লি, ২১ জুন, ২০২৩
২০২২-২৩ খরিফ বিপণন মরশুমে কেন্দ্রীয় সরকারের উদ্যোগে সন্তোষজনক হারে ধান সংগ্রহ হচ্ছে। ১৯ জুন পর্যন্ত প্রাপ্ত হিসেবে ৮৩০ লক্ষ মেট্রিক টন ধান ইতোমধ্যেই কৃষকদের কাছ থেকে ন্যূনতম সহায়ক মূল্যে সংগ্রহ করা হয়েছে। এর ফলে, ১ কোটি ২২ লক্ষের বেশি কৃষক উপকৃত হয়েছেন। তাঁদের অ্যাকাউণ্টে ১,৭১,০০০ কোটি টাকা সরাসরি পাঠানো হয়েছে।
ধান সংগ্রহের পুরো প্রক্রিয়াটি যাতে স্বচ্ছভাবে হয় তার জন্য সরকার প্রয়োজনীয় ব্যবস্থা নিয়েছে। সংগ্রহ করা ৮৩০ লক্ষ মেট্রিক টন ধানের থেকে ৪০১ লক্ষ মেট্রিক টন ধান কেন্দ্রের বিভিন্ন গুদামে পাঠানো হয়েছে।
রবি বিপণন মরশুমে গম সংগ্রহও সন্তোষজনক হারে এগিয়ে চলেছে। ১৯ জুন পর্যন্ত প্রাপ্ত হিসেব অনুযায়ী ২৬২ লক্ষ মেট্রিক টন গম সংগ্রহ হয়েছে। গত বছর মোট সংগ্রহের থেকে যা ৭৪ লক্ষ মেট্রিক টন বেশি। পাঞ্জাব, মধ্যপ্রদেশ ও হরিয়ানার মতো রাজ্য থেকে সবচেয়ে বেশি গম সংগ্রহ হয়েছে। ইতোমধ্যে ২১ লক্ষ ২৯ হাজার কৃষক ন্যূনতম সহায়ক মূল্যে সরকারের কাছে গম বিক্রি করেছেন। তাঁরা তাঁদের অ্যাকাউন্টে ইতোমধ্যেই প্রাপ্য টাকা পেয়েছেন। এ বছর গম সংগ্রহ বাবদ ২,২৬,৮২৯ কোটি টাকা কৃষকদের অ্যাকাউন্টে পাঠানো হয়েছে। গত বছর এর পরিমাণ ছিল ২,০৫,৮৯৬ কোটি টাকা। গম এবং ধান সংগ্রহ করার ফলে সরকারের সংগ্রহে পর্যাপ্ত পরিমাণে খাদ্যশস্য মজুত রয়েছে। ইতোমধ্যেই ৫৭০ লক্ষ মেট্রিক টন ধান ও গম সংগ্রহ করা হয়েছে।
CG/CB/DM/…..21st June, 2023
(Visitor Counter : 51
প্রধানমন্ত্রীরদপ্তর
জাতীয় হস্তচালিত তাঁত দিবস উপলক্ষে প্রধানমন্ত্রী ভারতের সমৃদ্ধ সাংস্কৃতিক বৈচিত্র্যকে শ্রদ্ধা জানিয়েছেন
প্রধানমন্ত্রী স্টার্ট-আপগুলির সঙ্গে যুক্ত যুব সম্প্রদায়কে হস্তচালিত তাঁত স্টার্ট-আপ গ্র্যান্ড চ্যালেঞ্জ-এ অংশ নিতে আহ্বান জানিয়েছেন
নয়াদিল্লি, ৭ আগস্ট, ২০২২
প্রধানমন্ত্রী শ্রী নরেন্দ্র মোদী জাতীয় হস্তচালিত তাঁত দিবস উপলক্ষে ভারতের সমৃদ্ধ সাংস্কৃতিক বৈচিত্র্যকে এবং যাঁরা দেশের নান্দনিক ঐতিহ্যকে লালিত করে এসেছেন – তাঁদের সকলকে শ্রদ্ধা জানিয়েছেন। শ্রী মোদী স্টার্ট-আপ-এর সঙ্গে যুক্ত যুব সম্প্রদায়কে হস্তচালিত স্টার্ট-আপ গ্র্যান্ড চ্যালেঞ্জ-এ অংশ নিতে আহ্বান জানিয়েছেন।
এক ট্যুইট বার্তায় প্রধানমন্ত্রী বলেছেন, “জাতীয় হস্তচালিত তাঁত দিবসে ভারতের সমৃদ্ধ সাংস্কৃতিক বৈচিত্র্য এবং যাঁরা আমাদের নান্দনিক ঐতিহ্যকে লালিত করেছেন তাঁদের শ্রদ্ধা জানাই। #MyHandloomMyPride”
“তাঁতের জন্য ভাবনাচিন্তা ও উদ্ভাবনের এক অভূতপূর্ব সুযোগ। স্টার্ট-আপগুলির সঙ্গে যুক্ত যুব সম্প্রদায়ের সকল সদস্যকে এতে অংশ নেওয়ার আহ্বান জানাই …#MyHandloomMyPride।”
PG/CB/DM/
(